OpenLLM-France/wikimedia huggingface dataset:
# Pixontzi

Pixontzi edo gauontzi pixa jasotzeko erabiltzen den ontzia da. Izendondoa moduan ere pixa asko egiten duen persona da. Pixontziak ontzien itxura dute eta ohe azpian edo ohetik gertu gordetzen zen, mesanotxe batean esaterako, gauez komuneraino joateko beharra mugatzeko. Ohean egon behar diren gaixoek, bestetik, pixontzia erabil dezakete. Pixontziaren beste sinonimo batzuk: edarra, kaka-leku, kakontzi, kutxu, ohapeko, ohazpiko, orinal, zerbitzu. Pixontziak material askoz egin daitezke: metalaz, plastikoaz, zeramikaz...

## Historia

Ezagutzen den lehenengo pixontzia XI. mendekoa da baina etxeko ontzi hau antzinatik ezagutzen da. Esaterako, Pompeiako ormetan objektu horren marrazkiak ikus daitezke. Antzinako Grezian Kristo aurreko VI. mendean ezagutzen ziren, izen desberdinak dira horren testigu: ἀμίς, οὐράνη, οὐρητρίς, σκωραμίς, χερνίϐιον.
Antzinako Erroman ere ezagunak ziren; garai horietan etxearen jabearen aberastasuna adierazteko urrezko eta zilarrezko pixontziak egiten ziren. Pixontzi horiek ere eskuak garbitzeko erabiltzen ziren.
XX. mendean, komunak zabaltzearekin batera, pixontziak desagertzen joan ziren. Mendebaldeko herrietan gaur egun dezente baztertu da ontzi honen erabilera. Esan daiteke gehien batean haurrekin erabiltzen direla, haien beharrak egiten irakasteko prozesuan. Haurrei begira egindako pixontziak alaiak izaten dira, koloretakoak, marrazkiez apainduta.

## "Bourdaloue" pixontzia

Pixontzi mota hau emakumeak erabiltzeko asmatu zen; horretarako, aurreko aldetik luzeagoa zen bertan pikotxean jarrita edo zutik gernu egiteko. Bourdaloue hitza XVII. mendeko Louis Bourdaloue (1632-1704) apaiz katolikoarekin lotu izan da. Antza, apaiz horren sermoiak oso luzeak izaten ziren eta jasan ahal izateko aristokraziako emakumeek haien neskameei pixontzia gona azpian jartzeko eskatzen zieten, horrela tokitik alde egin gabe gernu egiteko.

## Pixontziaren museoa

2007ko apirilean, Ciudad Rodrigon, Espainian, Pixontziaren Museoa ireki zen. Bertan, 27 herrialdetatik ekarritako 1.300 objektu erakusten dira, besteak veste, pixontzi zaharrak zein modernoak, zeramikakoak, plastikokoak, metalekoak…

## Ikus gainera

* Listuontzi

## Erreferentziak

* ↑ http://hiztegia.labayru.net/CargaPalabraeu.asp?resul=pixontzi&num=%5B%5D
* ↑ https://web.archive.org/web/20140530062137/http://museodelorinal.es/museo/.
* ↑ http://www.20minutos.es/noticia/218720/0/aniversario/orinal/10siglos/

## Kanpo estekak

* Haurrei fardela kentzeko gomendioak.
* (Gaztelaniaz) Pixontziaren Museoa.
* Datuak: Q152475
* Multimedia: Chamber pots / Q152475
* Koreako Yogang.
* Edo garaiko pixontzi japoniarra.
* Edo garaiko pixontzi japoniarra.
* Amar-mùin
# Piyada Inthavong

Piyada Inthavong (laoseraz: ປີຍາດາ ອີນທະວົງ eta thailandieraz: ปิยะดา อินทะวง; Pakse, Laos,1992ko azaroaren 13a) laostar emakumezko modelo transgeneroa da. Ezagunagoa da Lingling (laoseraz: ຫລີງ ຫລີງ, thailandieraz: หลิงหลิง), Lingling Piyadar (laoseraz: ຫລີງ ຫລີງ ປີຍາດາ, thailandieraz: หลิงหลิง ปิยะดา), Ling Piyada (laoseraz: ຫລີງ ປີຍາດາ, thailandieraz: หลิง ปิยะดา) edota Nong (thailandieraz: นง) izenez.

## Bizitza

Laosko Champasak probintzian jaio zen, gurasoak lanbidez medikuak dituen goi-ertain mailako familia baten baitan. Lau senideen artean zaharrena da. Nahiz eta gizon jaio, bere burua emakumetzat izan du umetatik. Nerabezaroan gizonezko jantziak soinean eramatea lotsarazten zuen. Thailandiara bidaia egin ondoren, non emakume transgeneroak ikusi zituen, erabaki zuen emakumera trantsizioa egitea. 19 urte zituenean sexu-aldaketa amaitu zuen Thailandian egin zioten sexua aldatzeko ebakuntzatik osatu eta gero.
2014an emakume transgeneroentzako Miss International Queen edertasun-lehiaketan parte hartu zuen eta hirugarren egin zuen Isabella Santiago txapeldunaren eta Nitsa Katrahong txapeldunordearen atzetik sailkatuz

## Erreferentziak

* ↑ (Ingelesez) «Transgender beauty pageant» Reuters 2014ko azaroaren 7a (Noiz kontsultatua: 2018ko apirilaren 17a).
* Datuak: Q18637490
# Piyamaradu

Piyamaradu Mendebaldeko Anatoliako gobernari bat izan zen, K. a. XIII. mendearen lehen erdialdean, Muwatallis II.a, Urhi-Teshub eta Hattusili III.a errege hititen garaian.
Piyamaradu noble hitita bat izan zen. Gorteak arbuiatu ondoren, Ahhiyawa erresumara ihes egin zuen, non, Ahhiyawaren basailu zen Milawatarekin senidetasun harremanak ezarri zituen. Milawatatik, arrakastaz inbaditu zuen Wilusa, bertako errege bihurtuz.
Piyamaraduren arrakastengatik asaldatuak, tokiko basailu hitita batzuk, hura botatzen saiatu ziren, baina huts egin zuten, eta, izan ere, Piyamaraduk, horietako baten aurka, Lesbos uhartea konkistatu zuen. Bere etsaien boterearen hedapen honen aurrean, Muwatallis II.ak, Piyamaradu Wilusatik botatzea lortu zuen armada bat bidali zuen, aldi berean, tronuan, aurreko erregea ezarriz. Baina ez zuen Piyamaradu harrapatzerik lortu, ihes egin zuena, beharbada, Milawatara itzuliz.
Erbestetik, Piyamaraduk, hititen aurkako matxinada sustatzen jarraitu zuen, eta aukera berri bat izan zuen Hattusili III.aren erregealdian, Mendebaldeko Anatoliako estatu batzuk, independente bihurtzen saiatu zirenean. Hattusilik, beste armada bat bidaliz erreakzionatu zuen, Piyamaradu berriz garaituz, eta hau, Milawatara ihes egitera behartuz, eta, hititak erresuma honetan sartu zirenean, Ahhiyawara. Bigarren ihesaldi honen ondoren, Piyamaradu historiako erregistroetatik desagertzen da.
Froga dokumental sendorik gabe, Piyamaraduk, Priamorentzako oinarri bezala balio izan zuela iradoki da, berak konkistatu zuen Wilusa, Troiarekin identifikatzen baita.

## Kanpo estekak

* Datuak: Q3322744
# Pixide (zeramika)

    Artikulu hau ontzi zeramikoari buruzkoa da; beste esanahietarako, ikus «Pixide (argipena)».
Pixidea ( latinez pyxis, -ĭdis, 'kutxa txikia', eta hau grezieratik πυξίς, -ίδος, pyxís-ídos ) oin gabeko zeramikazko ontzi bat da, ukenduak, kosmetikoak, beira-aleak edo bitxiak edukitzeko erabiltzen zena. Morfologikoki, ontzi edo kutxa zilindriko bat da, estalkia duena baina heldulekurik gabea, eta oso tamaina, forma eta apaingarri ezberdinekoak izan arren, apainduran eszena femeninoak dira nagusi, hala nola ezkongaien prozesioa.
Antzinako Greziako kulturan agertu ziren, eta Erroma klasikoak ere erabili zituen. Baliteke haien aurrekaria korintoar kutxak izatea, haiek ere estalkia zutelarik, Atenasko garai protogeometrikoak lirateke haiek. Atenasko pixideek bi barietate dituzte: hondo konikoa dutenak, k.a. IX. mendekoak, eta hondo laua dutenak, estilo geometrikoa jarraitu zutenak, eta tamainaz handitu zirenak.

## Kanpo estekak

* Artikulu hau, osorik edo zatiren batean, katalanezko Wikipediako «Píxide (ceràmica)» artikulutik itzuli da; zehazki, 2021-06-12ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q1350279
* Multimedia: Pyxides / Q1350279
# Pixley udalerria, Clay konderria (Illinois)

Pixley udalerria Ameriketako Estatu Batuetako Illinois estatuko udalerri bat da, Clay konderrian. Azken zentsuaren arabera 520 biztanle zituen, 45.09 milia karratu (116.8 km$^2$) eremuan.

## Ekonomia

2020ko zentsuaren arabera, Pixley udalerrian 232 etxebizitza zeuden. Per capita diru-sarrerak 30.550 estatubatuar dolar ziren.

## Kanpo estekak

* Datuak: Q7199752
# Pixoihal

Pixoihala, maiola, batzuetan fardela ere deitua, kaka eta pixa zuzenean jasotzeko jantzi xurgatzaile bat da, gerriaren inguruan jartzen dena, genitalak eta ipurdia bilduz. Pixa edo kaka jarioa kontrolatu ezin duten pertsonek erabiltzen dute.

## Kanpo estekak

* Datuak: Q187359
* Multimedia: Diapers / Q187359
# Pixley (Kalifornia)

Pixley Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 3.828 biztanle ditu, 8,066426 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q979976
* Multimedia: Pixley, California / Q979976
# Piyassili

Piyassili, Piyashshili edo Piyassilis (K.a. XIV. mendeko bigarren erdia), tronu izena zuen Sarri-Kusuh izenagatik ezagunagoa, Karkemisheko lehen hititar erregeordea izan zen.
Shubiluliuma I.aren hirugarren semea, honek Karkemishen erregeordetzan jarri zuen Bigarren Siriar Gerraren ondoren. Postu honetatik, Siriako hititar ordezkaritza partekatu zuen bere anaia Telebinorekin, Sarri-Kusuh, tokiko hititar interesen defentsaren arduradun bezala geratuz.
Tokiko erresumen aurka eraman zituen kanpainen artean, bere anaia Mursili II.aren erregealdian, Antzinako Egiptoren laguntza zuten hititar basailu batzuen aurka eraman zuena nabarmentzen da.
Kanpaina azpimarragarri hau burutu eta gutxira hil zen, Kizzuwadnarako bidaia batean, Mursili II.arekin elkartzeko, bere ondorengoa, bere semea izan zelarik.

## Familia

Zuhaitz genealogikoa :
Tudhalia II.a
Shubiluliuma I.a
...sarruma
Daduhepa
Sarri-Kusuh
Sahurunuwa
Ini-Tessub
Burna-Buriash II.a
Malnigal :

## Kanpo estekak

* Datuak: Q264523
# Pixoihalen dermatitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pixoihalen dermatitisa iztondo eta ipur-masailetan, eta izterretan agertzen den larruazaleko hantura da; umeen pixoihaletan eutsitako gernua deskonposatzean sortzen den amoniakoak sorrarazia dela suposatzen da. 4 eta 15 hilabete arteko haurrentzat gertatzen da.

## Erreferentziak

* ↑ Euskalterm: [Hiztegi terminologikoa] [2001]

## Kanpo estekak

* Datuak: Q284343
* Multimedia: Diaper rash / Q284343
# Palù

Palù Italiako udalerri bat da. Veronako probintzian kokatuta dago, Veneto eskualdean. 1.174 biztanle ditu, 13,61 kilometro koadroko azaleran banatuta.

## Mugakideak

Palùk honako udalerri hauekin egiten du muga:
Oppeano Ronco all'Adige Zevio

## Kanpo estekak

* Datuak: Q47647
* Multimedia: Palù (comune, Italy) / Q47647
# Paluzza

Paluzza Italiako udalerri bat da. Udineko probintzian kokatuta dago, Friuli-Venezia-Julia eskualdean. 1.973 biztanle ditu, 69,75 kilometro koadroko azaleran banatuta.

## Mugakideak

Paluzzak honako udalerri hauekin egiten du muga:
Cercivento Forni Avoltri Paularo Rigolato Treppo Ligosullo $^{(en)}$ Arta Terme Comeglians Sutrio Ravascletto Kötschach-Mauthen $^{(en)}$ Lesachtal $^{(en)}$

## Kanpo estekak

* Datuak: Q53303
* Multimedia: Paluzza / Q53303
# Palvan Darvoza

Palvan Darvoza (euskaraz: «Aite erraldoia») Uzbekistango Khiva herriko harresiaren ate monumentala da. Haren bitartez Itchan Kala auzo gotortuan sartzen da. 1990tik Gizateriaren ondarea da.

## Historia

1806 eta 1835 artean eraiki zen; beraz, hiriko ate zaharrena da. Errusiar Inperioaren protektoratua 1873an sinatu baino lehen, esklabuen merkatua ate horren ezkerraldean egiten zen. Ihes egiten saiatzen ziren esklaboak atearen azpian heriotza zigorraren zain egoten ziren.
Atea hiriko poeta handi baten omenez izendatu zen, Palvan Mahmoud. Palvanek orain zazpi mende hirurehun rubāʿī idazti zituen. Hiriaren babesletzat jotzen zaio. Ate honetatik gertu dagoen meskitan (Djouma) lurperatuta dago, mausoleo handi batean.

## Neurriak

Atearen neurriak 51,76 metro х 17,5 metro dira. Kupula handiek 5,2 metroko diametroa dituzte; bi kupula txikiek, bestetik, 4,5 metroko diametroa dute.

## Erreferentziak

* ↑ Ouzbékistan, Le Petit Futé, 2012, 260 or.

## Ikus, gainera

* Ota Darvoza
* Tach Darvoza

## Kanpo estekak

* Datuak: Q4342508
* Multimedia: Itchan Kala east gate / Q4342508
# Palzem

Palzem Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 1.484 biztanle zituen 21,29 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q636128
* Multimedia: Palzem / Q636128
# Palárikovo

Palárikovo Eslovakiako udalerri bat da, Nové Zámkyko barrutian kokatuta. 51,29 km²ko azalera du eta 4255 biztanle 2017ko datuen arabera.

## Historia

Idatzizko lehen aipamena 1248. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q251130
* Multimedia: Palárikovo / Q251130
# Palín (Michalovceko barrutia)

Palín Eslovakiako udalerri bat da, Michalovceko barrutian kokatuta. 11,11 km²ko azalera du eta 913 biztanle 2017ko datuen arabera.

## Historia

Idatzizko lehen aipamena 1302. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1074401
* Multimedia: Palín, Michalovce District / Q1074401
# Palwal barrutia

Palwal barrutia Indiako barruti bat da, Faridabad dibisioan, Haryana estatuan. 1.042.708 biztanle ditu 1.359 kilometro koadrotan.

## Mugakideak

Honako barrutiekin egiten du muga:
Gurugram barrutia

## Ikus, gainera

* Haryana

## Kanpo estekak

* Datuak: Q2724926
* Multimedia: Palwal district / Q2724926
# Palygorskita

Palygorskita silikato motako minerala da eta palygorskita taldearen kidea da.

## Ezaugarriak

Palygorskita silikato mineralaren formula kimikoa hau da: ${\ce {(Mg,Al)5(Si,Al)8O20(OH)2 * 8H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Palygorskite: Mineral information, data and localities.» www.mindat.org (Noiz kontsultatua: 12-05-2019).
# Palácio dos Estaus

Palácio dos Estaus, baita ere Paço dos Estaus eta Palácio da Inquisição, Lisboako Rossion, egun Praça de Don Pedro IV plazan dagoen eraikina da. Portugalgo Inkisizioaren egoitza nagusia izan zen. Eraikitze prozesua 1449an hasi zen.

## Historia

Jauregia plazaren iparraldean eraiki zen, 1449tik aurrera, orduko erregeordearen Pedro Pedroren aginduz. Asmoa Lisboa bisitatzen zuten atzerriko agintariei ostatu ematea zen. Hortik datorkio izena, alegia, zeren eta "estaus" "estalagem"nen baliokidea da, portugesez "ostatua" edo "aterpetxea". Jauregia Inkisizioaren egoitza bihurtu zen erakundea Lisboan ezarri ondoren; jauregiak Despacho da Santa Inquisição izena hartu zuen eta Rossio plaza sarritan jendaurreko exekuzioetarako erabiltzen zen. Lehenengo autofede 1540an egin zen.
Geroago, jauregiak funtzio desberdinak bete zituen: Erregentziaren eta Behin-behineko Gobernuaren egoitza, Eskola Normala, Pareen Ganbera eta Polizia Administrazio Orokorraren egoitza nagusia.
Jauregia 1755eko Lisboako lurrikaratik zutik atera zen, baina sute batek kiskali zuen 1836an. Almeida Garret idazlearen ahaleginari esker, jauregia 1842an Dona Maria II Antzoki Nazionalak ordezkatu zuen, estilo neoklasikokoa. Fortunado Lodi arkitekto italiarrak diseinatu zuen eraikin berria. Antzokiak gaur egun ere zutik jarraitzen du. Fatxada nagusiko frontoian Gil Vicente Errenazimenduko antzerkigile portugaldarraren estatua dago. Ironikoki, bere lan batzuk Inkisizioak zentsuratu zituen XVI. mendean.

## Erreferentziak

* ↑ https://paixaoporlisboa.blogs.sapo.pt/palacio-dos-estaus-52461
* ↑ https://www.lisboaturismo.com/989/
* ↑ https://www.infopedia.pt/$palacio-dos-estaus

## Ikus, gainera

* [[Dona Maria II Antzoki Nazionala]]

## Kanpo estekak

* (Portugesez):Delminda Maria Miguéns Rijok idatzitako eraikinaren historia.
* Datuak: Q1342595
* Multimedia: Palácio dos Estaus / Q1342595
# Pic Central

Pic Central, Pirinioetako hirumilako mendi bat da, 3.235 metroko garaiera du. Frantziako Pirinio Garaiak eta Espainiako Huesca probintziaren artean dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q3382295
* Multimedia: Pic Central / Q3382295
# Pibot (saskibaloia)

Pibotak gehienetan saskibaloi taldeko jokalari altuenak dira. NBAko pibot bat 2,08 metro baino altuagoa izan ohi da. Piboten helburu nagusia erreboteak eta txapelak jartzea da, nahiz eta askotan pibotak taldeko saskiratzaile hoberenak izan.
Saskibaloiaren historian Wilt Chamberlain, Shaquille O'Neal, Ben Wallace, Arvydas Sabonis, Yao Ming edo Manute Bol pibotak famatuak izan dira.

## Erreferentziak

* ↑ "The Basketball Handbook" (15. orr.) (2004). Lee H. Rose ISBN 0-7360-4906-1

## Kanpo estekak

* Datuak: Q222052
* Multimedia: Basketball centers / Q222052
# Pic Palas

Pic Palas (aragoieraz: Pico de Pallás; bearneraz: Pic de Palas) Mendebaldeko Pirinioetan dagoen mendia da, Balaitus mendizerran eta Bearno eta Aragoi artean kokatutakoa. Tontorra 2.974 metrotan dago kokatuta, Akitania osoko mendirik altuena izanik. Lehenengo igoera erregistratua 1825ean izan zen, Pierre Peytier eta Hossard ingeniari-geografo frantziarrak tontorrera iritsi zirenean.

## Kanpo estekak

* Datuak: Q3382327
* Multimedia: Pic Palas / Q3382327
# Pic Verdaguer

Pic Verdaguer, Pirinioetako hirumilako mendi bat da, 3.131 metroko garaiera du. Kataluniako Pallars Sobirà eskualdea eta Frantziako Ariège departamenduaren artean dago, Pirinio Garaiko Parke Naturalaren barnean.
1983tik Jacint Verdaguer kataluniar olerkari eta mendizalearen omenez izena darama.

## Ikus gainera

* Kataluniar Pirinioetako hirumilakoen zerrenda

## Kanpo estekak

* Datuak: Q7190457
* Multimedia: Pic Verdaguer / Q7190457
# Pic Long

Pic Long Frantzian dagoen mendia da, Erdialdeko Pirinioetan kokatutakoa eta 3.192 metroko altuera dituena.
Zehazki, Aragnouet, Gèdre et Luz-Saint-Sauveur udalerrien artean dago, Saint-Lary-Soulandik gertu.

## Lehen igoera

Lehen igoera erregistratua Louis d'Orléansek eta Marc Sesquék 1846an egin zuten.

## Kanpo estekak

* Datuak: Q3141369
* Multimedia: Pic Long / Q3141369
# Pic de Bastiments

Pic de Bastiments edo Pic de Gegant Ekialdeko Pirinioetako mendia da, eta Gironako probintziako hirugarren mendirik altuena da Puig Pedros eta Puigmal ondoren. Queralbs eta Setcases (Ripolles) eta Fontpedrosa (Conflent) udalerrien artean kokatuta dago.
Ter ibaia haren maldetan sortzen da.

## Abiapuntuak

Abiapuntu ohikoa "Vallter 2000" eski estazioa da. Handik igoerak ordu bat eta 30 minutu hartzen du.

## Kanpo estekak

* Datuak: Q3138291
* Multimedia: Bastiments / Q3138291
# Pic de Ger

Pic de Ger Mendebaldeko Pirinioetan dagoen mendia da, Ossau haranean kokatutakoa. Tontorra 2.613 metrotatara dago. Col d'Aubisque eta Midi d'Ossau artean dago.

## Kanpo estekak

* Datuak: Q3382373
* Multimedia: Pic de Ger / Q3382373
# Plumbago auriculata

Plumbago auriculata Lythraceae familiako zuhaixka loredun eta hostoiraunkor bat da. Jatorriz Hegoafrikakoa da, Lurmutur Hiriko eskualdekoa.
Auriculata epiteto espezifikoak "belarriduna" esan nahi du latinez, hostoen itxuragatik.

## Ezaugarriak

Plumbago auriculata hosto iraunkorreko zuhaixka bat da, askotan igokari bezala landatua, eta azkar igotzen da 6 m garai eta 3 m zabal naturan bertan, nahiz eta askoz txikiagoa den etxeko landare bezala landatzen denean. Hostoak berde distiratsuak dira, txandakatuak eta 5 cm arte hazten dira luzeran.
Loreek bost petalo dituzte, 2 cm zabal inguru, eta urdin argiak (oztinak) dira. Badira barietateak lore zuriekin (P. auriculata var. alba) edo urdin ilunarekin (P. auriculata 'Royal Cape'). Loreak korinbo eta luku formako infloreszentzian antolatuta daude. Landare honen lorea osoa eta bisexuala da. Sepaloak eta petaloak jaiotzetikoak dira, eta pistiloa, berriz, adnatoa. Lorearen obulutegia handiagoa da eta loreak simetria erregularra du. Plazentazio basala du, lokulu 1 eta 5 karpelorekin. Batez ere udan loratzen da, baina baldintza egokietan urte osoan loratu daiteke.

## Bizitokia

Jatorriz Hegoafrikakoa, berezko bizitokia Lurmutur Hegoaldetik Lurmutur Ekialderaino eta KwaZulu-Natal eskualderaino hedatzen da. Gautengen eta ondoko Estatu Askearen eta Ipar-mendebaldeinguruko eremuetan ere aurki daiteke. Mpumalangan ere aurkitu dira zenbaitzuk. Oro har, espeziea zuhaixketan edo sastrakadietan hazten da.
Landare apaingarri bezala, oso hedatua dago gaur egun tropikoetan eta subtropikoetan (eskualde mediterraneoa barne).

## Erreferentziak

* ↑ (Ingelesez) "Botanica. The Illustrated AZ of over 10000 garden plants and how to cultivate them", p 691. Könemann, 2004. ISBN 3-8331-1253-0
* ↑ (Ingelesez) Harrison, Lorraine. (2012). RHS Latin for gardeners. Mitchell Beazley, 224 or. ISBN 9781845337315..
* ↑ (Ingelesez)Andreas Bärtels: Color Atlas of Tropical Plants . Ulmer, Stuttgart 1989, ISBN 3-8001-3448-9 .

## Kanpo estekak

* Datuak: Q263162
* Multimedia: Plumbago auriculata / Q263162
* Espezieak: Plumbago auriculata
# Plumerville (Arkansas)

Plumerville Arkansasko hiri bat da. Conway konderrian kokatua dago. 2010ean 826 biztanle zituen, 22,1 kilometro koadrotan banatuta.

## Ikus, gainera

* Conway konderria

## Kanpo estekak

* Datuak: Q79667
* Multimedia: Plumerville, Arkansas / Q79667
# Plumergat

Plumergat (bretainieraz Pluvergad) Bretainiako Morbihan departamenduko udalerri bat da.

## Kanpo estekak

* Datuak: Q196448
* Multimedia: Plumergat / Q196448
# Plumieux

Plumieux (bretainieraz Pluvaeg) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1014829
* Multimedia: Plumieux / Q1014829
# Plumelec

Plumelec (bretainieraz Pluveleg) Bretainiako Morbihan departamenduko udalerri bat da.

## Kanpo estekak

* Datuak: Q128990
* Multimedia: Plumelec / Q128990
# Plumelin

Plumelin (bretainieraz Pluverin) Bretainiako Morbihan departamenduko udalerri bat da.

## Kanpo estekak

* Datuak: Q128385
* Multimedia: Plumelin / Q128385
# Plumipalpiella

Plumipalpiella Crambidae familiako tximeleta genero bat da. Bere espezie tipoa Plumipalpia martini da.

## Kanpo estekak

* Datuak: Q7205431
# Plumbridge

Plumbridge (irlanderaz: Droichead an Phlum) Ipar Irlandako udalerri bat da, Tyrone konderrian dagoena. Glenelly ibaiaren ertzean dago.
2001eko erroldaren arabera 252 biztanle zituen.

## Kanpo estekak

* Datuak: Q4324970
* Multimedia: Plumbridge / Q4324970
# Phasianidae

Fasianidoak (Phasianidae) Galliformes ordenako hegazti-familia bat dira. Familia honetakoak dira, adibidez, faisaiak, oiloak, eperrak, indioilarrak eta lurrean ibiltzen diren beste hegazti batzuk.
Hegazti sendoak izaten dira, eta hegoak laburrak izaten dira gorputzaren tamainarekiko; ez daude moldatuta hegaldi luzeak egiteko. Kolore bizikoak izaten dira espezie asko. Gehienbat graniboroak dira, hau da, aleak jaten dituzte, baina intsektuak ere jaten dituzte. 177 espezie daude 42 generotan banatuak. Batzuetan, bi subfamiliatan bereizita sailkatu ohi dira: Phasianinae eta Perdicinae.
Arrek lumaje ikusgarriagoa dute emeek baino (dimorfismo sexuala). Isatsa luzea eta puntaduna izaten dute, buruan luma berde-urdinxka distiratsuak dituzte, eta bi zirkulu gorri begien inguruan. Lepoan, lepoko gisa, luma txiki zuriak. Gorputza marroixka izaten da.
Emeek, berriz, lumaje ez hain markatua dute, luma arre eta grisekin. Arrak baino txikixeagoak izaten dira.
Eurasian eta Afrikan bizi dira, eta espezie gehienak Asiako hego-ekialdean eta Afrikan bizi dira. Leku irekietan nahiz basoetan bizi dira, hala itsasoaren mailan nola mendialdeetan elurren mugan. Espezie gehienak ez dira migratzaileak, baina espezie gutxi batzuek migrazio luzeak egiten dituzte.

## Generoak

Phasianinae subfamilia
* Afropavo
* Argusianus
* Catreus
* Chrysolophus
* Crossoptilon
* Gallus
* Ithaginis
* Lophophorus
* Lophura
* Pavo
* Phasianus
* Polyplectron
* Pucrasia
* Rheinardia
* Syrmaticus
* Tragopan
Perdicinae subfamilia
* Alectoris
* Ammoperdix
* Anurophasis
* Arborophila
* Bambusicola
* Caloperdix
* Coturnix
* Dendroperdix
* Francolinus
* Galloperdix
* Haematortyx
* Lerwa
* Margaroperdix
* Melanoperdix
* Ophrysia
* Peliperdix
* Perdicula
* Perdix
* Pternistis
* Ptilopachus
* Rhizothera
* Rollulus
* Scleroptila
* Tetraogallus
* Tetraophasis
* Xenoperdix

## Erreferentziak

* ↑ Mayr G., Poschmann, M. and Wuttke, M.. (2006). «A nearly complete skeleton of the fossil galliform bird Palaeortyx from the late Oligocene of Germany» Acta Ornithol. 41: 129–135..

## Kanpo estekak

* Datuak: Q26375
* Multimedia: Phasianidae / Q26375
* Espezieak: Phasianidae